### 15.    Beslutning om institutionssammenlægning med høringssvar

**Åbent**

Sagsnr.: 326-2018-3262        J.nr.: 00.01.00           Dokumentnr.:
326-2018-231751

**Sagstype**

Beslutning.

**Resume og sagens baggrund**

Et forslag til sammenlægning af Børnehaven Børnegården og
Rørby Børnehave har været i høring blandt de berørte institutionernes
bestyrelser og MED-udvalg. Sammenlægningen indgår som et af de fem projekter
under overskriften "En overordnet ramme for at sikre en bæredygtig
udvikling".

**Indstillinger**

Direktøren indstiller, at

1. Børnehaven
Børnegården og Rørby Børnehave sammenlægges.

2. Der etableres en
landsbyordning i samarbejde mellem Rørby Skole og Rørby Børnehave

**Behandling**

Børn- og Familieudvalget, Økonomiudvalget,
Kommunalbestyrelsen.

**Sagsfremstilling**

Et forslag til sammenlægning af Børnehaven Børnegården og
Rørby Børnehave har været i høring blandt forældrebestyrelsen i området
[adresse], skolebestyrelsen på Rørby Skole og MED-udvalgene i området
Syvstjernen og på Rørby Skole. Der er indkommet 2 høringssvar fra de høringsberettigede
parter. Derudover er der kommet et høringssvar fra en forælder fra [adresse]
Børnegården.

Høringsmaterialet og høringssvarene i deres fulde længde er
vedlagt sagen som bilag.

*Baggrund*

Børnetallet har de seneste år været faldende i både
Børnehaven Børnegården og Rørby Børnehave. Det gav anledning til at belyse, om
en sammenlægning kunne bidrage til at styrke institutionernes bæredygtighed på
sigt i forhold til både drift og kvalitet.

Siden 2016 er der blevet arbejdet på et forslag til sammenlægning
af Børnehaven Børnegården og Rørby Børnehave i området [adresse].
Sammenlægningen indgår som en del af i alt fem projekter under overskriften
"En overordnet ramme for at sikre en bæredygtig udvikling". Fælles
for de fem projekter er, at de søger at udvikle, forbedre og optimere
eksisterende tilbud på velfærdsområdet i Kalundborg Kommune ved at koble
udviklingsstrategien og ejendomsstrategien.

Børn- og Familieudvalget besluttede i juni 2018, at der
skulle arbejdes videre med, at sammenlægningen konkret udmøntes på [adresse]
Børnehave og at førskolebørnene får lokaler på [adresse]. Herefter blev de
økonomiske konsekvenser konkretiseret. Børn- og Familieudvalget anbefalede, at
sammenlægningen foretages ved en ombygning af Rørby Skole og Rørby Børnehave,
hvor stueetagen anvendes til førskolegruppen, dog uden etablering af nye
toilet-forhold, samt at SFO flyttes på [adresse]. Økonomiudvalget besluttede
i august at sende Børn- og Familieudvalgets anbefaling i høring hos de
relevante parter.

*Forslaget til sammenlægning*

Det foreslås, at institutionerne sammenlægges i [adresse]
Børnehave, hvor førskolebørnene får mulighed for at anvende lokaler på [adresse]. Samtidig flyttes SFO'en på [adresse] ind i underetagen på skolen, i
det disse lokaler er bedre egnede end den nuværende SFO-bygning.

For at bygningerne kan rumme de nye funktioner, vil det kræve,
at der etableres en tilbygning til Rørby Børnehave. Desuden foretages en ombygning
af eksisterende lokaler i Rørby Børnehave og på Rørby Skole. SFO-bygningen ved
Rørby Skole og Børnehaven Børnegårdens bygninger frigives.

Det foreslås desuden, at der etableres en landsbyordning i
Matthias Laursen, ligesom der på nuværende tidspunkt er i [adresse] og på Sejerø. En
landsbyordning indebærer, at skolen og børnehaven får fælles ledelse og en
fælles bestyrelse.

*Resumé af høringssvarene*

Herunder gives et kort resumé af høringssvarene. Det
bemærkes, at man kun ved at læse høringssvarene i deres fulde længde kan få
indblik i alle betragtninger og argumenter, som nævnes.

*Institutionssammenlægning - Resumé af høringssvarene*

Områdeforældrebestyrelsen og MED-udvalget i området
Syvstjernen udtrykker stor bekymring i forhold til sammenlægningen. Forælderen
fra [adresse] skriver ligeledes, at "Mange af Børnegårdens forældre
er meget imod en sammenlægning".  De to høringssvar nævner som begrundelse
blandt andet, at mindre børnehaver er en fordel for børnene, at mangfoldigheden
i tilbud og dermed forældrenes valgmuligheder ikke bør mindskes og at dagtilbud
med særlige profiler bidrager til at gøre Kalundborg Kommune attraktiv for
tilflyttere.

Høringssvarene nævner desuden nogle udfordringer, som de
mener, der bør tages højde for, hvis børnehaverne sammenlægges (tallet i
parentes angiver det antal høringssvar, som har nævnt den pågældende
udfordring):

· Udearealerne ved Rørby Børnehave bør udvides og gøres mere
attraktive, i det disse understøtter børnenes udvikling og trivsel, samt kan
gøre tilbuddet attraktivt for forældre (3)

· Trafikale udfordringer: Der bør tages højde for den øgede trafik
på [adresse] samt det lille antal parkeringspladser ved Rørby Børnehave (2)

· Ordentlige toiletforhold til førskolebørnene bør prioriteres (2)

· Tilbygningen bør indrettes med små lokaler, så støjniveauet og
antallet af børn i hvert lokale mindskes (1)

*Etablering af en landsbyordning - Resumé af
høringssvarene*

Skolebestyrelsen og MED-udvalget på [adresse] nævner, at
en landsbyordning vil styrke det lokale børnefællesskab.
Områdeforældrebestyrelsen og MED-udvalget i området [adresse] tilslutter sig
ikke etablering af en landsbyordning, i det man nævner, at det er uklart hvilke
gevinster fælles ledelse vil skabe for dagtilbuddet.

Områdeforældrebestyrelsen og MED-udvalget i området
Syvstjernen nævner, at man ikke finder det hensigtsmæssigt, at børnene i [adresse]
Børnehave skal starte tidligere i skole. Forælderen fra [adresse]
udtrykker ligeledes bekymring omkring en tidlig overgang til skole.
Administrationen bemærker, at forslaget ikke indebærer, at børnene skal starte
tidligere i skole, men kun at førskolegruppen i børnehaven får mulighed for at
benytte lokaler på skolen.

Områdeforældrebestyrelsen og MED-udvalget nævner endvidere,
at der kan komme udfordringer i overgangen fra dagpleje til dagtilbud og i
forhold til varetagelse af gæstedagpleje. Administrationen bemærker, at der
ikke er noget til hinder for et fortsat godt og smidigt samarbejde mellem dagpleje
og den samlede institution, da dette beror på organisering og strukturering af
opgaven.

**Økonomiske konsekvenser**

Anlægsudgifterne forventes at udgøre 5.456.000 kr.

De forventede ændringer i budgettet fremgår af tabellen
herunder. Reduktionerne forudsætter, at Børnehaven Børnegården og SFO bygningen
frigives til salg, nedlukning eller nedrivning.

|  |  |  |  |
| --- | --- | --- | --- |
| Ændringer i budgettet | | | |
| Teamleder | Tillæg til mindre  institutioner | Driftsudgifter (tilgår ejendomsstrategien) | Samlede årlige  reduktioner |
| -134.000 kr. | -383.000 kr. | -114.800 kr. | -631.800 kr. |

**Børn- og Familieudvalgets møde
den 3. oktober 2018:**

Anbefales som indstillet. Børn- og Familieudvalget har
forståelse for forældrenes bekymring og understreger, at det er vigtigt at tage
højde for de udfordringer, der er beskrevet i sagen. Desuden tilstræbes det, at
tidsplanen for institutionssammenlægningen tager højde for børnenes skolestartstidspunkt.

**Hovedudvalgets møde den 23.
oktober 2018:**

Taget til efterretning.

**Økonomiudvalgets møde den 24.
oktober 2018:**

Anbefales.

**Bilag**

|  |  |
| --- | --- |
| Samlede høringssvar vedr. institutionssammenlægning | 326-2018-243226 |
| Udbygning\_Forslag til sammenlægning af Børnehaven Børnegården og Rørby Børnehave | 326-2018-186653 |